**OBVESTILO O IZREDNIH RAZMERAH**

Spoštovani starši,

obveščamo vas, da bodo **od ponedeljka, 16.03.2020 dalje vrtci in šole na območju Občine Laško ZAPRTI, iz razloga zajezitve širitve koronavirusa**.

**Od ponedeljka, 16.03.2020 dalje bo SAMO za NUJNE PRIMERE odprt oddelek vrtca in šole v enoti Debro od 6.30 do vključno 15.30 ure.**

Sprejemali bomo **le zdrave otroke** **staršev**, ki so dolžni opravljati delo pri delodajalcu in to izkažejo s pisnim potrdilom/izjavo delodajalca. Nujne primere poklicev smo določili na podlagi okrožnice MIZŠ, civilne zaščite in kriznega štaba naše občine:

* zaposlenih v zdravstvu,
* policiji,
* vojski,
* zaporih,
* poklicni gasilci
* komunalnih službah,
* živilskih trgovinah,
* lekarnah,
* domovih za ostarele,
* dežurne v šolah in vrtcih,
* redarstvih in
* službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi ne - nujnih del,…), drugi pa v navedenih poklicih, **MORA biti OTROK DOMA.**

Da bomo IZREDNO DEŽURSTVO pod POSEBNIMI POGOJI lažje organizirali vas prosimo, da nas obvestite o morebitni PRISOTNOSTI vašega otroka na e - naslov**cz.@lasko.si** do **nedelje, 15.03.2020 do 8.00**. Brez potrdila/izjave delodajalca otroka v vrtec, šolo **NE bodo** sprejeli.

Prosimo vas, da z VSO SKRBNOSTJO presodite ali vrtec/ šolo zares potrebujete ali lahko otroka kljub vsemu zaupate v drugo varstvo.

V vrtcu / šoli bomo uvedli poostreno higieno ter poseben protokol prihoda in odhoda otrok ter odraslih. Prosimo, da upoštevate navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko naše spletne www.lasko.si

HVALA ZA RAZUMEVANJE, SREČNO IN ZDRAVO!